NHI.no

NHI.no er en videreutvikling av siden Pasienthandboka.no og eies av Norsk Helseinformatikk (NHI). Nettsiden er et norsk, medisinsk nettsted først og fremst med tanke på opplysning om helse, symptomer og sykdommer. Siden inneholder også nyhetsoppslag, dokument om trening og forum. Pasienthandboka ble opprettet tidlig våren 2007 av firmaet Norsk Helseinformatikk. På tampen av 2009 skiftet nettstedet navn til NHI.no. Intensjonen med dette var å gjøre informasjonen på siden enda lettere tilgjengelig samt å gi siden et «friskere» utseende.

NHI.no er gratis (reklamefinansiert), har ingen tilknytning til industri eller sponsorer, og annonsørene skal ikke ha noen innvirkning på artiklene de produserer ifølge NHI.no. 

NHI.no er basert på oppslagsverket Norsk Elektronisk Legehåndbok (NEL) som tidligere var tilgjengelig for alt helsepersonell gjennom en statlig avtale (Helsebiblioteket.no).  Mens NEL i dag er en betaltjeneste, forblir NHI.no tilgjengelig for alle.

Terje Johannessen er redaktør for både NHI.no og NEL (Legehåndboka). 

NHI.no angir referansene brukt for å utvikle sine dokument. Ett av formålene med NHI.no er at behandler og pasient skal ha mest mulig lik kunnskapsbakgrunn, og dermed kunne ta bedre beslutninger i fellesskap.

Referanser

 Eksterne lenker 
 NHI.no
 Helsetilsynets beskrivelse av NHI.no
 VGs vurdering av Pasienthåndboka
  Faktabloggen fra redaksjonen ved Startsiden.no

Kategori:Helse i Norge
Kategori:Norske nettsteder
Kategori:Etableringer i 2007